राजसमंद। जन विकास संस्थान, महिला मंच में जिला विधिक सेवा प्राधिकारण पूर्णकालिका सचिव नरेन्द्र कुमार की अध्यक्षता में विधिक जागरूकता शिविर का आयोजन किया गया। शिविर में नरेन्द्र कुमार ने उपस्थित बालिकाओं एवं महिलाओं को उनके अधिकारों एवं महिलाओं के साथ होने वाली विभिन्न प्रकार की हिंसा की रोकथाम एवं इसके लिए किए जाने वाले उचित समाधान, दहेज प्रताडऩा निवारण अधिनियम, भरण पोषण अधिनियम, भादसं की धारा 125 द प्रसं आदि कानूनों के बारे में जानकारी प्रदान की। उन्होंने अत्याचार से पीडि़त महिलाओं को कानून की जानकारी दी तथा विचार-विमर्श किया। साथ ही महिलाओं से संबंधित नाता प्रथा, बालविवाह जैसी कुरीतियों आदि की रोकथाम के लिए उचित प्रयास किए जाने के निर्देश दिए। शिविर में उन्होंने महिलाओं को नि:शुल्क विधिक सहायता, पीडि़त प्रतिकर स्कीमए, गरीबी उन्मूलन योजनाओं, महिला विधिक सेवा क्लिनिक एवं महिलाओं से संबंधित विभिन्न जनकल्याणकारी योजनाओं के बारे में जानकारी दी। साथ ही पालनहार योजनाए अनुप्रति योजनाए छात्रवृत्ति योजनाए जीवन ज्योति योजनाए शिक्षा का अधिकार आदि सरकारी योजनाओं का लाभ लेने का आह्वान किया। इस अवसर पर महिला मंच अध्यक्षा शकुंतला पामेचा, जिला विधिक सेवा प्राधिकरण के गौरव पुरोहित आदि उपस्थित थे।